als_Latn dik_Latn sag_Latn
Në Tunizi janë vrarë turistët nga Italia, Kolumbia, Japonia, Franca, Polonia, Australia dhe Spanja
Numri i të vrarëve pas sulmit të djeshëm ndaj muzeut Bardo në kryeqytetin tunizian është rritur në 23.
TUNIZI (AA) - Sipas burimeve spitalore, numri i të vrarëve pas sulmit të djeshëm ndaj muzeut Bardo në kryeqytetin tunizian është rritur në 23.
Kryeministri i Tunizisë, Habib Essid njoftoi se në mesin e të vrarëve në sulm ishin 17 turistë, transmeton Anadolu Agency (AA).
"Në mesin e turistëve të vrarë janë katër persona nga Italia, një nga Franca, dy nga Kolumbia, pesë nga Japonia, një nga Polonia, një nga Australia dhe një nga Spanja", tha kryeministri Essid.
Kryeministri tunizian tha se prejardhja e dy turistëve të vrarë nuk është e njohur, dhe se në sulm kanë humbur jetën edhe dy tunizian, shofer i autobusit dhe roja.
Essid shtoi se në mesin e të plagosurve ishin 13 persona nga Italia, shtatë nga Franca, katër nga Japonia, gjashtë nga Tunizia, 11 nga Polonia, një nga Rusia dhe dy nga Republika Jugo-afrikane. Gjithashtu mësohet se disa prej të plagosurve janë akoma në gjendje kritike.
Grupi i sulmuesve të armatosur dje ka kryer sulm në muzeun Bardo në Tunizi, i cili ndodhet në afërsi të godinës së parlamentit tunizian ku morën peng disa persona. Forcat e sigurisë menjëherë pas raportimit për incidentin arritën të përfundojnë krizën e pengjeve duke vrarë dy sulmues të cilët fshiheshin brenda ndërtesës.
als_Latn als_Latn als_Latn als_Latn als_Latn als_Latn als_Latn als_Latn